
STUEFUGLENE 


45. ÅRGANG MARTS 1970 


NR. 6 


Glansskadefinken 

Glansskadefinken er nok den skadefinke, vi ser mindst til, bortset fra 
Dværgskadefinken, som måske ikke engang er en skadefinke, og som 
har hjemme på Madagaskar, hvor den er plagsom, vel nok i mild grad; 
de har jo et par andre mere udprægede "skade-fugle«, eller fugle, som 
gør skade og som de meget stærkt bekriger, det er Madagaskarvæveren, 
som vi nylig har omtalt, Foudia madagascariensis - og den alm. Gråho- 
vedet Dværgpapegøje, Agapornis cana - som jeg gad vide af hvilken 
grund ikke må fanges og udføres. 



Men Glansskadelinken kommer ikke fra ø-nget, den lever i Vestafrika, 
i kystområdet fra Gambia og mod syd over Guinea, langs Elfenbensky¬ 
sten til Nigeria, men det synes som om den ikke noget steds er talrig, 
der tales om små fjokke, mindre flokke og flokke på indtil en snes ek¬ 
semplarer - og denne meget beskedne forekomst er nok den egentlige 
årsag til, at vi ser den så sjældent, for den har været kendt langt over 
100 år. 


S pennes tes bicolor 

Engelsk: Two-coloured mannikin. Tysk: Zweifarbenelsterchen, Glanzel- 
sterchen. 

NOMENKLATUR: Amadina bicolor Fraser. P. Z. S. 1842 p. 145. Sptsrme- 
stes bicolor Bp. 1850. 

FARVEBESKRIVELSE: 

Som det fremgår af navnene både på tysk og engelsk, råder den lille, 
buttede fyr kun over to farver - hvid og sort, og så hævdes det endda, 
at hvid slet ikke er nogen farve - men så er der tale om fordelingen: 

Bugen, undergumpen og underhaledækfjer samt flanker hvide, sidst¬ 
nævnte dog med enkelte sortbræmmede fjer, medens hele oversiden er 
sort uden noget hvidt islæt. Den adskiller sig altså fra alle de øvrige 
Skadefinker i mellemstørrelsen, altså Lille-, Gittervinget-, Brunrygget- 
og Rødrygget Skadefinke ved at alle fjerene på underryggen er sorte og 
ikke bræmmede eller tværstribede. 

Den sorte farve er også mere glansfuld end hos de øvrige arter, den 
minder om glansfjerene på den Lille Skadefinkes skulderfjer, altså mæt¬ 
tet og med metalgrøn glans. 

Vingefjerene kan være lidt mere glansløse, nærmest sodfarvede, og 
halen helt sort. Næbfarven er blågrå, lysest ved basis; løb og tæer sorte. 
Iris mørkebrun. 

Længde 100 mm, vinge 48 50 mm, næb 30 mm. 

Da den i naturen ikke er studeret af ret mange forskere, er det kun 
meget sparsomme oplysninger man råder over, men man ved dog, at den 
i adfærd og levevis nærmer sig f. eks. den Lille Skadefinke, om hvilken 
man har et ganske godt materiale. 

Dens væsen er dog knapt så ekcentrisk som den Lille Skadefinkes, 
men nysgerrig som denne er den dog. Den færdes i den nederste del af 
bevoksningen i krat og buskværk samt på selve jorden, hvor den søger 
sin næring - frø og insekter. I forholdsvis beskeden højde, 1-2 m, finder 
man dens rede, der er en kuglerund, lukket rede bygget af strå og græs¬ 
bladsstrimler og foret med uld og fjer. I rederne er fundet fra 4-6 lyse¬ 
grønne æg med brunlige pletter. 

Karl Neunzig ved, at den 1914 har været i Berlins zoologiske have, 
men han oplyser intet om det kun har været et enkelt eller flere eksem¬ 
plarer. 

1933 fik fuglehandler Leger 3 stykker ind, og dem købte jeg, den ene 
var sløj og døde straks, den blev skindlagt, men der gik møl i flere af 
mine gamle præparater, og de blev ødelagt. I den tid, jeg havde disse to 
resterende fugle, kan jeg desværre ikke finde nogen form for notater - 
og jeg ved faktisk ikke engang hvor de blev af. Jeg tror, at det var 2 
hanner - jeg vil mene, at de er gået til, da jeg på den tid i min fuglestue, 
der var på loftet i »Set. Johannes Gæstehjem«, hvor jeg da var forstan¬ 
der, havde besøg af en rotte, og inden jeg fik den, gik der desværre man¬ 
ge fugle til, for alt hvad jeg stillede op, kendte den og gik udenom. Til- 
sidst gik den dog i vandet, der hvor den løb ud af volieren satte jeg et 
ret stort akvarie halvt fyldt med vand, og ovenpå vandet hældte jeg et 
lag hirseskaller - fuglene kunne selvfølgelig ikke komme ud til akvariet, 

og en morgen lå den der og var druknet - men da ^r der gået mange 
dage inden jeg slap for dens besøg. 

Der har nok været nogle eksemplarer indført nu og da uden at være 
anerkendt. Fugle, som kommer så sporadisk, er ukendt for de fleste, og 
interessen for efter et foredrag at studere de præparater, jeg har haft 
med ud, var så ringe, at jtg ikke vil ofre mine udstoppede fugle på dette 
alter. 

Derfor blev de sidste eksemplarer af denne fugl, som kom herind, og¬ 
så kun erkendt ved en ret tilfældig bemærkning, men der har altså væ¬ 
ret, eller er måske for tiden, repræsentanter for Glansskadefinken her i 
landet. Albrecht-Møller. 


Opdræt af Solfugle 

Hvis De har læst min artikel om frugt- og insektædere i december¬ 
nummeret 1969, er De nu helt med på den første pleje samt indretning 
af bure og volierer, blot kræver soifuglene endnu mere plads end brille¬ 
fuglene, da disse er meget aktive og særdeles gode flyvere. 

DEN ALMINDELIGE SOLFUGL - KINESISK NATTEGAL 
Leiothrix luteus 

Denne fugl, som kommer her til landet i hundredevis hvert år, er som 
regel hårdfør og kan anbefales til alle, som vil prøve at opdrætte insekt¬ 
ædere. Den kan være svær at kønsbestemme, mange går ud fra farverne, 
men dette er langt fra et sikkert tegn (da aldersforskellen på fuglene jo 
kan variere meget); et ganske sikkert tegn er imidlertid sangen. Når De 
nu står hos fuglehandleren og skal købe et par solfugle, beder De ham 
om at sætte dem i hvert sit bur, de anbringer fuglene ca. 1 m fra hinan¬ 
den, og vil da ikke komme til at vente længe før disse røber sig, hvis De 
samtidig er god til at fløjte og kan oversætte disse bogstaver til fløjt 
»tji-tji-tji«, fløjtes højt og skingrende, har De hunnens kaidesignal, og er 
den anden fugl en han, vil han snart røbe sig med en høj velklingende 
sang. Altfor mange sidder desværre med 2 fugle af et køn, og det helt 
uden grund, da en sol fugl han ikke kan lade være med at synge, hvis han 
da ellers har det nogenlunde. 

Yngleresultateme er meget små af disse fugle, på trods af de mange 
par, der importeres hvert år, og jeg skal forsøge at give Dem nogle tips 
om, hvad De måske gør forkert. 

Disse fugle yngler på samme måde som brillefuglene (se december 
1969), de lægger 34 æg, som ruges i ca. 12 dage. Efter ca. 12 dages forløb 
forlader ungerne reden og efter ca. 30 dage er de selvstændige; det er jo 
nemt, ikke? Jo, men hvorfor har så mange så ofte fået flere kuld æg og 
unger serveret på jorden. Jeg kan her fortælle Dem, hvorledes det er 
gået mig de sidste 2 år. 

I 1968 lagde mine solfugle 3+3 æg og fik 3 + 3 unger, som alle blev 

hældt ud af reden. Fjerde kuld på 3 æg blev til 3 dejlige unger, som blev 
passet upåklageligt og blev selvstændige. Disse røbede sig selv, da de var 
ca. 2'n md. gamle begyndte de to at sidde og synge, så det var 2 hanner 
og 1 hun. 

1969. Solfuglene byggede rede, lagde 2+4 æg og 2 + 4 unger kom på 
pind og blev madet i ca. 5 dage og blev derefter ikke madet mere, og 
døde derefter af sult. 3. kuld: 3 æg og 3 unger på pind, efter 7 dages for¬ 
løb lå 2 døde på bunden af volieren. 

Da jeg havde ladet solfuglene flyve frit i haven, lukkede jeg dem nu 
ind, og nu madede de den sidste unge upåklageligt, det er nu en dejlig 
han. Altså 20 unger af samme par fugle på 2 år og kun 4 klarede den - 
hvorfor? 

Jo, jeg fandt den ganske simple grund, at fuglene havde været for 
stærkt i drift, hvad det jo også viste, at så snart de blev lukket ind og 
havde løbet den værste galskab af sig, passede de deres unger upåklage¬ 
ligt, derfor pas på ikke at drive Deres solfugle for hårdt, da det er gan¬ 
ske tydeligt, at disse fugle er vant til at slås for føden, hold dem altid i 
en voliere for sig selv, de er ikke ondskabsfulde, men nysgerrige, og hvis 
de går sammen med en samling tropefugle, skal de lige kikke ind i re¬ 
derne, og hvis der ligger nyfødte unger, skal de da lige have pillet dem 
ud for at hilse på dem, men glemmer som regel at lægge dem tilbage 
igen, ja, jeg har så galt set dem gå på jorden og tage en nyfødt vagtel¬ 
kylling og sidde og slå den mod pindene og da den ikke kunne spises, 
blev den bare sluppet og faldt derefter død ned på jorden. 

Foderet til solfuglene er stort set som til brillefuglene, men med til¬ 
skud af forskellige bær såsom ribs, solbær, rønnebær, hyldebær m. m. 
og masser af insekter. 


SØLVØRET SOLFUGL 
Mesia argentauris 

Opdrættes som den Alm. Solfugl. Har ikke været opdrættet så tit som 
denne, men kommer heller ikke til landet i det antal og som regel er 90 
°/o af de indførte hanner. Jeg har de sidste 2 år set importer af disse, 
men der har altid været 10 hanner for hver hun; dette er ellers uforståe¬ 
ligt, da der på disse er en meget tydelig kønsforskel, idet hannens over¬ 
hale og overryg er skarlagensrød, medens hunnens overhale og overryg 
er olivengrøn (ligesom hos Alm. Solfugl synger hannen også hos denne 
art). Denne fugl er lidt mere sart i importen end den Alm. Solfugl og 
kræver derfor en meget omhyggelig pasning ved hjemkomsten.. 

Ernæring og yngleforhold som den Alm. Solfugl. 

BLÅVINGET SOLFUGL 
Siva cyanuroptera 

Opdræt af denne fugl har jeg aldrig hørt om, men den skal have sam¬ 
me betingelser som de foranstående og ligeledes samme foder. Jeg har 
selv haft befrugtede æg af den og har hørt om en fugleven, der havde 3 

unger 9 dage gamle, og hos begge var det sangen hos hannen, som ud¬ 
gjorde kønsforskellen, men hos os begge havde hunnen lys øjeniris, 
hvorimod hannens øje var brunt, dette kan også være et kønstegn. Kan 
være meget sart efter importen og passes meget omhyggeligt. 

Arne Jensen , Tingtved. 

Forsøg på opdræt af Blåhovedet Tangare 

Tangara cyanicollis 

Fuglene blev købt først på sommeren 1969, de havde en kort tid været 
hos en anden fugleven, der måtte afgive dem på grund af pladsmangel. 
De blev sat i fuglestuen 2-3 uger, hvorefter de kom i friluftsvoliere sam¬ 
men med et par nymfeparakitter, et par spidshalede bæltefinker, et par 
zebrafinker, et par mågefinker og et par guldbrystede astrilder. 

Mågefinkerne blev senere fjernet, da tangareme jagtede dem. 

Volieren er 1,80 m høj, 3,80 m lang og 1,30 m bred. Bagtil er den luk¬ 
ket med et halvtag på 1 m. På halvtaget er der en forkant ned fra taget 
på ca. 35 cm. Det var på denne forkant, de først byggede rede af kokos¬ 
trevler og mos samt lidt vat. I reden lå der d. 11.-7. et æg, og hunnen be¬ 
gyndte rugningen denne dato. Nu blev det først spændende, men det va¬ 
rede kun 7-8 dage, så forlod hun reden, og jeg tog det enlige æg og un¬ 
dersøgte det. Til alt held viste det sig at være befrugtet, så jeg havde da 
et par. Ægget var hvidt med brune pletter, tættest ved den ene ende. 

Der gik ikke mange dage før jeg så de parrede sig igen og kort efter 
gik de i gang igen. 

Nu byggede de i en åben kurverede (kanarie) inde under halvtaget på 
den før omtalte forkant, ca. 1,60 m over jorden. Heri var der d. 15.-8. 2 
æg, og d. 28.-8. opdagede jeg til min store glæde, at hun havde udruget 
to unger. Disse havde nogle sjove, fine dun på hoved og vinge. Den 2.-9. 
døde den ene unge. Vi var jo kommet temmelig langt hen på sommeren, 
hvor det begyndte at knibe med at finde myreæg, som jeg brugte til op- 
madning. Den anden unge levede videre, og den 15. september kom den 
store dag, da ungen forlod reden. Den lignede forældrene, men var mere 
svag i farverne. Nu kneb det for alvor med levende opmadningsfoder, 
myreæg var ikke til at finde, så jeg prøvede med dafnier, men det mis¬ 
lykkedes, fuglene ville ikke tage dem. 

Ungen sad på bunden eller på nogle lavthængende grene det meste af 
tiden. Om aftenen flyttede jeg den op i reden. Da jeg så den 24. septem¬ 
ber kom for at fodre, kunne jeg godt se, at ungen ikke havde det så 
godt. Kroen var tom, og jeg frygtede det værste. Næste morgen flyttede 
jeg de gamle fugle og ungen ind, men der var ikke noget at gøre. Jeg 
prøvede med varmelampe, men det hjalp ikke. Ungen var død til mid¬ 
dag. Den blev altså 10 dage på pinden. 

Af foder har fuglene fået universalfoder, æbler, appelsin, blommer, 
marmelade (hindbær 1, honningvand samt opmadningsfoder, som består 
af sandkage med biosorbin og druesukker. Samtidig fik de gamle fugle 

ca. 10 melorme om dagen, og da ungerne kom, satte jeg det gradvis i 
vejret til 25-30 orme daglig. Desforuden fik de myreæg 3-4 gange om da¬ 
gen. Det lykkedes ikke denne gang, men vi forsøger det igen til næste ar. 

Peter Poulsen Bro, Refshammervej 54, Nykøbing Mors. 


Jeg læser i: 

MAGAZINE OF THE PARROT SOCIETY - Vol. IV - no. 2. 

Jeg passer papegøjerne i Chicago Zoo, og kan rapportere, at vores Hy¬ 
acintara lagde sit første æg 30. april 1967. 

På dette tidspunkt var den parret med en Lyserød Ara. Ægget var me¬ 
get lille og gik i stykker, men fra da af søgte vi efter en mage til den. 
Dette lykkedes i 1968, og i april måned modtog vi en han, som var im¬ 
porteret i 1956 til U.S.A., alderen var ukendt. 

Næsten fra den dag de blev sat sammen sympatiserede de, og 25. feb. 
blev de sat i hæk. Det første æg blev lagt 15. marts, og det tredie 22. 
april. Desværre måtle vi fjerne to ubefrugtede æg, og det tredie for¬ 
svandt. 13. maj blev det første æg i andet kuld lagt, og d. 16. nummer to. 
13. juni klækkede det første æg medens det andet var ubefrugtet. 16. 
juni kravlede ungen rundt »på alle fire«, men desværre, den 16. var den 
død. 

Jeg er ikke klar over, om årsagen er manglende fodring, men det er 
nu min plan, hvis endnu et æg klækker hos dem, at fjerne ungen. (Med 
henblik på håndmadning?) 

Jeg tror, at det er forste gang at en Hyacintara nogensinde har haft 
en udruget unge i fangenskab. 

Ralp C. Small, Illinois, U.S.A. 

Bemærk den lange tid mellem æg nr. 1 og 3 i første kuld. 

Risskov, den 13. februar 10 

Kære Flemming Holbæk 

I disse dage for eet år siden udvekslede vi breve ang. Sortkappet Kler- 
kefinke og Angolasisken. Sidstnævnte fordi du ville have den døbt Sort- 
strubet Kanarie, og som jeg syntes var meningsløst og forvirrende, især 
for begynderne, og førstnævnte fordi der var en divergens i opfattelsen 
af fuglens nomenklatur. Begge gange var udgangspunktet artikler i vo¬ 
res fugleblade, og også en artikel er denne gang årsagen, nemlig det, der 
står skrevet under »Løbehøns« på side 99. 

I dit svar til mig på de to ovennævnte emner, dateret 14/2-69, skriver 
du følgende: 

Selv om De har Wieses bog (ganske vist den fra 1894, der er forældet), 
og senere: Måske var det en ide at anskaffe sig en tidssvarende bog og 
ikke blade i en gammel udgave fra 1894 (Vi har jo 1969 nu). Der står 
mere i dit V/t sides brev om forældede bøger, men du slutter af med at 
skrive: Jeg vil råde Dem til at gennemlæse Deres litteraur om fugle in¬ 
den De skriver ... så kommer De ikke på glatis ... og så kan De se at 
fuglen vi har talt om ikke hedder guturalis med et s, men gutturalis 

med lo s'er. Hvor er dine to s’er?? Jeg lavede måske en skrivefejl, men 
jeg læste mine boger dengang, som jeg også gør det idag, og hvis du 
gjorde det samme inden du skrev, ville du have opdaget, at Wiese - 1894, 
har den mest udførlige omtale af Madagaskar Væveren. 1956 udgaven er 
et godt supplement hertil. Også »Stuefuglene«, årg. 44 side 224, har en 
omtale af Madagaskarvæveren, der især udmærker sig ved en god farve- 
beskrivelse, men artiklens forfatter (A-M) har åbenbart også overset 
Wiese da han skrev, idet det ikke nævnes at denne fugleart også lever 
flere andre steder. 

Wiese skriver i 1894-udgaven: 

Denne meget smukke Vævers Hjem er, som Navnet angiver, Øen 
Madagaskar, fremdeles de to Øer Reunion og St. Helena . På sidst¬ 
nævnte Sted er den indført ved et Tilfælde, men er der nu sd tal¬ 
rig, at den anret ter betydelig Skade på Markerne, hvorfor den, 
som Spurvene her, skydes i Mængde for at fortæres. 

I andre bøger nævnes også Mauritius og Seychellerne, så selv om det 
er en kendsgerning, at man i øjeblikket kan købe Madagaskarvævere 
i forretningerne, behøver man ikke tro, at der eksporteres fugle fra øen, 
tværtimod, har man læst bøgerne, må man starte med at tvivle, når det 
som her drejer sig om et større antal fugle. 

Tilbage er spørgsmålet om hvilken art Løbehøns du har, og hvordan 
vil du nu forsøge at identificere denne art. 

Henning Jacobsen, Risskov. 

ALLEN SILVER IN MEMORIAM 

Den 14. januar døde i sit hjem i Wales Allen Silver i en alder af 91 år. 
Med ham er et af de store - eller måske største - navne i engelsk fugle¬ 
liebhaveri borte. 

Af profession var Allen Silver frøhandler, ikke alene med fuglefrø, 
men også, måske navnlig, med blomsterfrø. Fugle- og blomsterliebhaver 
var han siden sin tidligste ungdom. Hans kendskab til fuglearter og fug¬ 
lelitteratur var enestående. Siden mere end 50 år besvarede han i CAGE 
BIRD's brevkasse spørgsmål om tropiske fugle, og hans svar var en nyt¬ 
tig og lærerig læsning. Det samme gjaldt de artikler han - desværre ret 
sjældent - publicerede i CAGE BIRDS og andre tidsskrifter. Det er sjæl¬ 
dent at en mand i en så høj alder bevarer sin åndelige spændst på en 
måde som Allen Silver. I sine besvarelser kunne han altid ramme det 
væsentligste, og man kunne altid roligt gå ud fra, at det han sagde og 
skrev, var rigtigt. I modsætning til de fleste englændere var Silver også 
vel orienteret med hensyn til, hvad der skete indenfor fugleliebhaveriet 
i andre lande. Han var altid levende interesseret i mine meddelelser om 
opdræt af forskellige arter i Skandinavien og navnlig i Danmark. 

Allen Silver havde også skrevet nogle bøger, af hvilke »Aviaries, bird 
rooms and cages«, som han udgav sammen med afdøde Leonard P. Lu- 
ke, er den mest kendte. 

Man kan sige, at hans liebhaveri var mere mangesidigt end de fleste 

englænderes. Han var medstifter af The Budgerigar Society, presidenl 
for The Zebra Finch Society og ældste medlem i The Avicultural Society. 
Selvom tropefugle måske var hans speciale, havde han mere kendskab 
til og erfaring med kanarier, undulater og europæiske fugle end de fle¬ 
ste. Selv havde han, indtil for få år siden en meget stor samling af for¬ 
skellige fugle. 

Silver var en meget benyttet udstillingsdommer og indtil for få år si¬ 
den fungerede han hvert år som dommer på The Grand National, ver¬ 
dens største fugleudstilling. Trods sin invaliditet, han havde mistet det 
ene ben i den første verdenskrig, var han meget bevægelig og deltog i 
alt hvad der var af betydning for liebhaveriet. 

Min egen forbindelse med Silver går mere end 40 år tilbage i tiden. 
Jeg sendte da et spørgsmål til CAGE BIRDS og modtog et langt og ven¬ 
ligt brev fra ham med en meget udførlig besvarelse. Han var også 
meget interesseret af at høre om fugleliebhaveriet i Danmark, med hvil¬ 
ket han ikke tidligere havde været i forbindelse. Siden dengang korres¬ 
ponderede vi jævnligt, indtil krigen afbrød al forbindelse. Efter krigen 
genoptog vi vor korrespondance, som varede indtil hans død .Jeg havde 
sendt ham en julehilsen som sædvanligt. Den 13. januar modtog jeg et 
brev fra hans nabo, som han havde bedt skrive og hilse mig, og han hå 
bede snart selv at kunne skrive senere 

Det skulle ikke gå så. Næste dag sov han ind stille og roligt. Han vil 
blive savnet af sine mange venner og efterlader et tomrum, der ikke let 
kan udfyldes. Ære være hans minde! C. af Enehjelm . 



VERNER LARSEN, HASLE, AARHUS 

60 år 10. februar 1970 

Den 10. februar fyldte Verner Larsen, Præstevangen, Hasle, Aarhus 60 
år. Verner Larsen er et trofast medlem af »Fuglevennerne Aarhus«, hvor 
han er kontaktmand mellem foreningen og dens for få kanarieopdrætte- 
re. Han og hans hustru svigter nødigt foreningens møder. 

Han var for nogle år tilbage en kendt opdrætter inden for kaninspor¬ 
ten. Det var navnlig Chinchilla, der havde hans store interesse. 

Siden blev det til farvekanarier, og med hans indblik i avlsarbejde er 
det ikke underligt, at han altid er at finde helt i toppen med de røde, 
der er hans kælebørn. De sidste år er det da også blevet til sølvmedaljer 
på Jysk-fynsk Kanariekiub’s kåringsskue i Horsens. 

Vi, dine fuglevenner, ønsker dig alt godt i årene fremover. 

B. B. H. 



GUNNAR HENRIKSEN, DARUP 

60 år d. 31. januar 1970 

Bestyrelsesmøde afholdt i april hos Gunnar Henriksen . 

Inden man gik til selve mødet, så bestyrelsen alle Henriksens volierer 
og fugle samt hans ænder og guldfasaner, hvad meget interessant var 
for os på stenbroen. 

Ovennævnte er en afskrift af Roskilde og Omegns Fugleforenings pro¬ 
tokol og stammer fra det første bestyrelsesmøde, der blev holdt efter 
foreningens start den 4. april 1950. 

I alle de år fra dengang og til nu, har mange foreninger og enkeltper¬ 
soner nydt godt af den store gæstfrihed, man altid møder hos Gunnar 
Henriksen i Darup, og mon ikke dette fortsætter mange år endnu? 

Du var med til at starte vor forening, men allerede inden havde du 
påbegyndt dit, om man må sige livsværk, nemlig at skabe den dejlige 
fugle- og dyrepark, du har i dag. Din forening i Roskilde vil gerne her 
sige dig tillykke på 60-års fødselsdagen den 31. januar, ganske vist lidt 
forsinket, men ikke for sent. Vi mindes endnu de gode gamle dage, hvor 
vi efter vore vellykkede voliereture, holdt afslutningsfester hos dig, og 
ikke mindst den stemningsfulde og hyggelige afslutning på voliere turen 
i 1969. Havde du gennem årene haft tælleapparat ved din havelåge, ville 
du måske i dag kunne se, hvor mange fuglevenner, der sender dig et 

ganske vist forsinket, men af hele deres hjerte et hjerteligt tillykke på 
fødselsdagen. Roskilde og Omegns Fugleforening. 

ELLEN ANDREASEN 50 ÅR 
8. marts 1970 

Man siger, at det ikke er pænt at omtale en dames alder, men når det 
drejer sig om en pige som Ellen Andreasen i Roskilde, har man ingen 
betænkeligheder. 

Vort første møde var da vi den 7. oktober 1958 blev valgt i bestyrelse 
sammen for Roskilde og Omegns Fugleforening, og siden har vort ven¬ 
skab varet ved; mangen hård diskussion har vi taget om vor hobby, men 
altid er vi på den ene eller den anden måde blevet enige. 

Du var med til at præge din forening, først som sekretær og siden som 
kasserer, og hele tiden og stadig, når vi kalder til udstilling, møder du 
trofast med dine fine fugle. I de senere år har du røgtet hvervet som 
kasserer for DZK, hvis medlemmer i de sidste 2-3 år har nydt din og 
Børges gæstfrihed ved medlemsmøderne, der er afholdt hos dig hver 
gang. Fuglevenner over hele landet henvender sig til dig, når de skal 
have ringe fra Samarbejdet, der har du også påtaget dig en tillidspost. 

På Roskilde og Omegns Fugleforenings vegne ønsker jeg dig hjertelig 
tillykke på fødselsdagen. Kurt Jensen. 

Landsforeningen 

FORENINGEN FOR FUGLEVENNER 

Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 

Tlf. (01) 50 03 78. 

Kasserer: Jørgen Ulriksfeldt. Beatevej 23, 2500, Valby, tlf. (01) VA 7743. 
Sekretær: Fru Gurli Nielsen, Thorupgaard allé 32, 2720 Vanløse. 

Tlf. (01) 716140. 

Bestyrelsesmedlem: Gunner B. Nielsen, Refnæsgade 40, 2200 København 
N. Tlf. (01) 35 39 18. 

Bestyrelsesmedlem: Svend Pedersen, Rundgården 16 2 mf, 2860 Søborg. 
Bisidder: J. O. Mikkelstrup, Ærtemarken 63, 2860 Søborg. 

Bisidder: Helge Christensen, Stenagervej 9, Udsholdt, 3230 Græsted. 
Bisidder: Aage V. Nielsen, Thorupgård allé 32, 2720 Vanløse. 

NÆSTE MØDe tirsdag den 10. marts 1970 kl. 20 i Set. Andreasordenens 
selskabslokaler, Frederiksberg allé 11. 

EMNE: 

SIDSTE MØDE tirsdag den 10. februar åbnedes af formanden, der bød 
velkommen og udtalte håbet om, at aftenen måtte give anledning til 
livlige samtaler efter foredraget. A.-M. beklagede meget de mange rekla¬ 
mationer over bladets sene fremkomst - ja i enkelte tilfælde kom de slet 

ikke frem. Vi ved ikke, hvordan vi skal gribe sagen an, men prøver nu 
på at tå en lortegnelse fra postvæsenet, således at vi kan efterkontrolle¬ 
re, at alle tilmeldelser findes hos postvæsenet. Det skyldes ikke, al post¬ 
væsenet lår for tå blade, da vi som regel må afhente tiloversblevne bla¬ 
de, og da man nu ikke som tidligere skal henvende sig til det lokale 
postkontor med sin reklamation, påfører det modtageren ulejlighed med 
at skrive til os, og foreningen belastes med ekstra forsendelsesomkost¬ 
ninger for at fremsende bladene. 

Derefter bød A.-M. aftenens foredragsholder, Curt af Enehjelm, velkom¬ 
men og udtalte sin glæde over at have foreningens æresmedlem herinde. 
Foredragets emne var Pragtfinker og her begyndte C. af E. med at sige, 
at der findes 8.500 arter, men at de fleste af disse ikke egner sig til at 
holde i tangenskab og fortalte derefter om de forskellige pragtfinker, 
deres udbredelsesområder, levevilkår, underarter etc. etc., og da C. af E. 
selv har halt en hel del af disse pragtfinker, fik man en indgående infor¬ 
mation om fuglenes levevis i fangenskab, opdræt, foder, fuglenes køns¬ 
kendetegn, ungernes ganetegninger, fugleholdets sammensætning, plads¬ 
forhold, temperaturer, ringmærkning, fredelige og ufredelige fugle. Ja, 
og hvad var det så for pragtfinker, der omtaltes? Det var Solastrild, 
Ringastrild, Sivfinke, Orangekindet Astrild, Gråastrild, Tøjleastrild, Alfe- 
astrild, Guldbrystet Astrild, Tigerfinke, Olivengrøn Astrild, Amaranter, 
Stribet Astrild, Dråbeastrild, Sommerfuglefinke, Granatastrild, Båndfin¬ 
ker, Skadefinker, Sølvnæb, Agerhøneastrild, Vagtelastrild, Græshoppe- 
astriid, Broncefinke, Malabaramadine, Løggrøn Papegøjeamadine, Grå 
Risl ugl, Gouldsamadiner, Ceresastrild, Diamantfinke, Bæltefinke, Rød¬ 
hovedet Papegøjeamadine, Trefarvet Papegøjeamadine, Peals Papegøje¬ 
amadine og mange flere, og alle fugle kommenteredes meget indgående 
på en måde, der holdt hele forsamlingen fangen, og C. af E. høstede da 
også meget stort bifald for sit interessante og fængslende foredrag. 
Efter kaffepausen vistes en række farvelysbilleder af pragtfinker, der 
kommenteredes af foredragsholderen. Nogen diskussion efter foredraget 
blev der ikke, da dette havde givet så mange og fyldestgørende oplysnin¬ 
ger, at der laktisk ikke var noget, som ikke var belyst. Med endnu en 
lak til foredragsholderen sluttede denne oplevelses- og udbytterige aften. 

gavn. 


ROSKILDE OG OMEGNS FUGLEFORENING 

Medlemsmøde mandag den 2. februar 70. Formanden bød velkommen 
til de 60 fremmødte og til Arne Jensen, Tingtved. Formanden oplyste 
kort, om begivenhederne på bladmødet lørdag d. 31. januar, om de kom¬ 
mende møder, om kongressen, om Frederikssunds jubilæumsudstilling 
og om festlighederne omkring Roskilde Fugleforenings 20-års fødsels 
dag den 4. april. På grund af kongressen rykkes festen til den 18. april. 
Til slut hyldede formanden foreningens medstifter, hr. Gunnar Henrik¬ 
sen, Darup, i anledning af hans 60-årsdag den 31. januar. 

Hr. Arne Jensen fik ordet og bad straks om at få slukket lyset. Han 

startede en sand kavalkade af flotte fugleoptagelser i farver ledsaget af 
et vittigt og sagligt foredrag, der røbede stort kendskab til emnet. 

F . Dueholm, sekr. 


KOLDING FUGLEFORENING 


En gruppe interesserede fuglevenner har stiftet Kolding Fuglefore¬ 
ning. Kontakt med foreningen kan opnås ved henvendelse til kasserer 
Kaj Huse, Vestervang 16, Sdr. Bjert, eller ved sekr. Frank Darling, Sla- 
geslevej 15, Kolding, tlf. (05) 52 63 77; øvrige bestyrelsesmedlemmer er: 
formand Karl E. Bøgvad, Nøddebo 16, Kolding, Harry Christiansen, Sol¬ 
vang 19, Kolding, Gunner Olesen, Nybyvej 12, Seest, Kolding. 


HELSINGØR FUGLEVENNERs 

bestyrelse er efter den årlige generalforsamling: (uændret) 

Formand: H. J. Arnsing, Gurrevej 28, 3000 Helsingør (03) 21 36 58. 
Næstfmd.: Arne Hansen, Boyesvej 8, 3000 Helsingør 
Kasserer: P. M. Jensen, Set. Annagade 25, 3000 Helsingør, (03) 21 03 92. 
Sekretær: F. N. Nielsen, Kronborg Ladegårdsvej 34, Helsingør 3000 

(03) 21 7010. 

Best.mdl.: E. Backe, Snerlevej 18, Helsingør 3000 (03) 21 28 75. 
Kontroludvalg: 

E. Henriksen, Blichersvej 32, Helsingør 3000 og P. M. Jensen, Set. Anna¬ 
gade 25, Helsingør 3000. 

Generalforsamlingen diskuterede livligt et forslag fra flere medlem¬ 
mer og bestyrelsen om, at kun fastringede fugle med årets ring skulle 
kunne erhverve vandrepokalen, men forslaget blev til forslagsstillernes 
skuffelse endnu en gang nedstemt. 

Det vedtoges at forhøje kontingentet fra kr. 12,00 til kr. 15,00. 

Det blev vedtaget at nedsætte et udvalg til hjælp for bestyrelsen ved 
den kommende 35-års jubilæums-udstilling. 

Medlemsmøde torsdag den 5. februar: 

Aftenens foredragsholder, hr. Erik Jensen, Søborg, fortalte om au¬ 
stralske pragtfinker suppleret med lysbilleder af do., ligeledes så vi en 
del fine optagelser af danske fugle, sommerfugle, blomster, insekter, og 
hvad man ellers støder på, når vandringen foregår i den hjemlige na Lur. 
De mange fremmødte medlemmer takkede hr. Erik Jensen for en god 
aften med et taktfast bifald. Formanden gjorde herefter medlemmerne 
opmærksom på, at foreningen var inviteret til at deltage i Stuekultur¬ 
foreningen for Frederikssund's 10-års jubilæums-udstilling senere på å- 
ret. Flemming Nielsen. 

NB. Næste møde afholdes torsdag den 5. marts kl. 19,30 i Færgegården, 
Stengade. 


SVENDBORG OG OMEGNS FUGLEVENNER 

afholdt ordinær generalforsamling den 21. januar. Af formandens beret¬ 
ning fremgik, at man gennem året havde haft en lang række gode og in¬ 
teressante foredrag, flere bankospil med pæne overskud og en udstilling. 

der havde givet et overskud på 2000 kr. Regnskabet blev godkendt og 
valgene var alle genvalg. 

Bestyrelsen består derefter af: 

Formand: Torben Møller Petersen, Kongebakken 14, telf. (09) 21 14 21. 
Næstfmd.: Palle Christensen, Pilegårdsvej 5. 

Kasserer: Ole Knutson, Klintemarken 27. 

Sekretær: Bent A. Rasmussen, GI. Skårupvej 15, telf. (09) 21 24 46. 
Best.mdl.: Knud Hansen, Svendborgvej 12, V. Åby, tlf. (09) 24 17 01. 
Suppleant: Steen Jørgensen, Struevej 9, Svendborg. 

Efter opfordring fra medlemmerne har man oprettet en liste for lo¬ 
kalt første opdræt; medlemmerne bedes derfor anmelde deres opdræt 
til bestyrelsen, så alle opdræt - bortset fra fastringede fugle - bliver kon¬ 
trolleret. Sekr. Bent A. Rasmussen. 

På STUEKULTUR FOR RINGSTED OG OMEGNs 

møde den 9. februar talte H. J. Arnsing, Helsingør, om kanarier, deres 
røgt og pleje, opmadningsfoder, frøblandinger, reder og både udendørs 
og indendørs voliereforhold, samt disse fugles sygdomme. Det var gode 
og lærerige oplysninger og derefter talte Arnsing samtidig med forevis¬ 
ning af fine lysbilleder om sine egne fugle, om Helsingør, om en tur til 
Holland og Tyskland. Det blev en fin aften, der sluttede med fuglesnak. 

Sekr. 


NÆSTVED FUGLEVENNER 

er gået bort fra mødgevinsten. I stedet er efter medlemmernes ønske 
indført den ordning, at medlemmer, der møder rettidigt - kl. 19,30 - får 
lov til at trække et nummer, som noteres, så det medlem, der på sidste 
møde i sæsonen har det højeste pointsantal, har vundet et par fine fugle 
På mødet den 4. marts vil Poul Andreasens foredrag have særligt bud 
til nybegyndere og juniorer, men også erfarne fuglefolk vil drage nytte 
deraf. 

På mødet den 17. marts fortsætter Erik Jensen sit foredrag fra sidst, 
da tiden løb fra os, skønt der var meget mere på Erik Jensens program 
På mødet den 31. marts vil dyrlæge Kai Knudsen, fra dyrehospitalet i 
Skelby søge at besvare alle mulige spørgsmål om fugle, både mundtlige 
og skriftlige, så spørg bare. Sekr. 

SAMARBEJDET mellem danske fuglevenner - 

SAMARBEJDETS tilsluttede foreninger bedes altid sende: 
Administrationsbidrag til formanden, Thorupgård allé 32, 2720 Vanløse 
Annoncer om fugle til redaktøren, Chr. Koids allé 1, 2770 Kastrup.. 
Mødemeddelelser, mødereferater, udstillingsmeddelelser til formanden, 
Thorupgård allé 32, 2720 Vanløse. 

Foreninger tilsluttet FORENINGEN FOR FUGLEVENNER bedes altid 

sende mødereferater og annoncer om fugle til Albrecht-Møller, Christen 
Koids allé 1, 2770 Kastrup. 

Administrationsbidraget til SAMARBEJDET er forfaldet til betaling i 
januar måned . 

MØDELISTEN for marts måned 1970. 

Dato, by, forening, arrangement, mødested, ugedag, klokkeslet og even¬ 
tuelt program: 

1. Nyborg DOMMERKURSUS, Danehofkroen ved Nyborg Slot, 

søndag fra kl. 13,00-19,30. 

2. København D. K. K. (Kanarieklubben), generalforsamling, Sprog¬ 

foreningen, Rømersgade 23, st. tv., K., mandag kl. 20. 

2. Roskilde ROSKILDE OG OMEGNS FUGLEFORENING, møde, 
R.B.s Klubhus, Møllehusvej 6, mandag kl. 19,30. 

4. Assens FORENINGEN FOR STUEKULTUR, møde, hotel »Lil¬ 

lebælt«, Strandgade, onsdag kl. 20. 

4. Næstved NÆSTVED FUGLEVENNER, møde/ K, F. U. M„ Jern¬ 
banegade 19, onsdag kl. 19,30. Taler: Poul Andreasen, 
Næstved. 

4. Silkeborg SILKEBORG FUGLEFORENING, generalforsamling, 

Forsamlingsbygningen, Vestergade, onsdag kl. 20. 

4. Viborg FUGLEVENNER FOR VIBORG OG OMEGN, general¬ 

forsamling, K. F. U. M., onsdag kl. 20. 

5. Helsingør HELSINGØR FUGLEVENNER, møde, »Færgegården«, 

Stengade, torsdag kl. 19,30. 

5. København STUEKULTURS FUGLEVENNER, møde, Valby skole, 
Rughavevej, torsdag kl. 20. 

9. Frederikssund STUEKULTURFORENINGEN AF 1960, møde, Ung¬ 
domshuset, Kocksvej 8, mandag kl. 19,30. Film og ban¬ 
kospil. 

9. Glostrup FUGLEVENNEN GLOSTRUP, møde, K. F. U. K. og M., 
Stationsvej 14, mandag kl. 20. Taler: Svend A. West. 

9. Ringsted FORENINGEN FOR STUEKULTUR, møde, hotel Post¬ 
gården, mandag kl. 19,30. Taler: Arne Jensen, Tingtved. 
Film. 

9. Slagelse 

VESTSJÆLLANDS FUGLEVENNER, møde, »Bygnin¬ 
gen«, Eriksgade, mandag kl. 19,30. 


10. Frederikshavn FREDERIKSHAVN FUGLEFORENING, møde, Bechs 



Hotel, tirsdag kl. 20. 

10. København 

FORENINGEN FOR FUGLEVENNER, møde, Set. An¬ 
dreas Ordenens selskabslokaler, Frederiksberg allé 11. 
Tirsdag kl. 20. 

12. Holbæk 

HOLBÆK OG OMEGNS FUGLEFORENING, møde, 
hotel »Isefjord«, torsdag kl. 19,30. 

12. København 

SELSKABET FOR STUEKULTURER I DANMARK, 
møde, Odd Fellow Palæet, Bredgade 28, torsdag kl. 
19,45. 

12. Aarhus 

FUGLEVENNERNE AARHUS, møde, Østergades ho¬ 
tel, torsdag kl. 19,30. Taler: Walther Langberg. 

16. København 

KØBENHAVNS FUGLEFORENING, møde, Nørrebro- 
gade 108, A., mandag kl. 20. 

16. Roskilde 

ROSKILDE OG OMEGNS FUGLEFORENING, gene¬ 
ralforsamling, R.B.s klubhus, Møllehusvej 6, mandag 
kl. 19,30. 

16. Aarhus 

FUGLEVENNERNE AARHUS, besøg på Ceres. Der 
mødes kl. 19 præcis. 

17. Næstved 

NÆSTVED FUGLEVENNER, møde, K F. U. M., Jern¬ 
banegade 19, tirsdag kl. 19,30. Taler: Erik Jensen, Kø¬ 
benhavn. 

17. Søborg 

SØBORG STUEKULTUR, møde, Egegårdsskolen, Ræ¬ 
veholmen 1, tirsdag kl. 19,30. 

18. Svendborg 

SVENDBORG OG OMEGNS FUGLEVENNER, møde, 
»Borgen«, onsdag kl. 20. 

18. Sønderborg 

FUGLEFORENINGEN FOR ALS OG SUNDEVED, mø¬ 
de, Strandpavillonen, Sønderborg, onsdag kl. 20. Ole 
Loldrup kommenterer foreningens lysbilleder. 

19. Kastrup 

AMAGER STUEKULTURFORENING, møde Selskabs¬ 
lokalerne, Tårnby Parkallé 22, torsdag kl. 19,30. 

19. Nykøbing F. FUGLEVENNEN FOR NYKØBING F. OG OMEGN, 
møde, restaurant »Ritz«, torsdag kl. 19,30. 

23. Frederikssund STUEKULTURFORENINGEN AF 1960, møde, Ung¬ 
domshuset, Kocksvej 8, mandag kl. 19,30. Arne Jensen, 
Tingtved viser film. 

23. København KØBENHAVNS FUGLEFORENING, juniormøde, Nør- 
rebrogade 108, A., mandag kl. 20. 

31. Næstved NÆSTVED FUGLEVENNER, møde, K. F. U. M., Jern¬ 
banegade 19, tirsdag kl. 19,30. Spørgsmål til dyrlægen. 

FASTLAGTE UDSTILLINGER I 1970: 

Oktober: 

2.- 4. AMAGER STUEKULTURFORENING, Rådhushallen, Kastrup 
9.-11. STUEKULTUR I RINGSTED. Hotel Postgården. 

16.-18. STUEKULTURFORENINGEN AF 1960, Frederikssund Hallen 
»Jubilæumsudstilling«. 

16.-18. KØBENHAVNS FUGLEFORENING, Folkets Hus, Jagtvej 69, N. 
23.-25. STUEKULTUR KØGE, Teaterbygningen, Køge. 

23.-25. SVENDBORG OG OMEGNS FUGLEVENNER, Borgerforeningen 
23.-25. SØBORG STUEKULTUR, Egegårdsskolen, Søborg. 

30/10-1/11 HOLBÆK OG OMEGNS FUGLEFORENING, hotel lsefjord. 
30/10-1/11 NÆSTVED FUGLEVENNER, K.F.U.M., Jernbanegade 19. 
November: 

6.- 8. HELSINGØR FUGLE VENNER, Helsingør. 

6.- 8. FUGLEVENNERNE I AARHUS, Østergades Hotel. 

13.-15. FORENINGEN FOR STUEKULTUR BORNHOLM, Rønne Teater, 
Teaterstræde 2. Arbejdsudvalget. 

Medlemmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik - og sd skal de tilsendes redaktøren . 

Annoncer skal være modtaget af redaktionen senest d. 15. i måneden. 

Sælges eller byttes: 2,4 nymfeparakitter. 

Poul Madsen , Demantsvej 15, 5260 Hjallese/Fyn. 

Sælges: 3,3 pragtrosellaer fra 1969, 1,0 rosella med grøn ryg fra 1966, 
store kraftige fugle, alle fra friluftsvoliere. 

A . Hjarbæk, Havnevej 107, 8500 Grenå. 

Købes: Skulle der et* eller andet sted i Danmark sidde en enlig Pullaria- 

hun, venter en længselsfuld han på hende hos 

Aage V. Nielsen , Thorupgård allé 32, Vanløse. (01) 71 61 40. 

Sælges: 1,1 splendid fra juli 1969 og 2,4 nymfeparakitter. 

Evald Lind, Solbakken 15, I, 5260 Hjallese/Fyn. 

Sælges: 0,1 elegant 3 år, 1,0 splendid 2 år. 

Købes eller byttes med ovennævnte: 1,0 blå A. personata 2 år, 1.0 rengul 
Yorkshire kanarie 1 år, 1,0 A. cana (gråhovedet dværgpapegøje). 

G. Feigh, Storegade 158, Stege, 4780 Møn, tlf. (03) 81 14 53, aften 5346. 

Sælges: 1,0 turkisparakit 68, 0,2 nymfeparakitter, 1,0 bourksparakit. 
Købes: 0,1 pragtrosella eller byttes med ovenstående. 

Villy Svendsen, Hyggeallé 7, 7600 Esbjerg, tlf. 12 11 07. 

Købes: 0,1 grønrygget astrild, 0,1 gulbrystet astrild, kun fugle fra 1969. 
Jens Kristensen, Stellavej 4, 2630 Taastrup. 

Sælges eller byttes: 1,1 splendid græsparakitter, hannen importeret, kr. 
300, 0,1 do. fra 1969 kr. 125, med gouldsamadiner. 

Fr . Wobeser, Nørrebrogade 100, 6700 Esbjerg, tlf. 12 81 76. 

Købes: 1,1 eller 2,2 sølvfarvede zebrafinker, kun 1. kl. fugle, ikke under 
10 cm i længde, helst med faste ringe fra 1969. 

Gunnar Lind, Bjerregrav Øst, 8900 Randers. 

Sælges: 1,0 splendid fra 1969. 

Arne Jørgensen, Lumby vej 12, 5000 Odense. 

Sælges: 8 spidshalede bæltefinker (gulnæbbede) kr. 30 stk., sendes ikke. 
J. Hallum, Lyngvej 35, 7460 Kølvraa. 

Sælges: 2,2 mågefinker nougat kr. 45, 1,1 do. gule (split for nougat) kr. 
25, 1,1 do. ren gule kr. 20, 

eller byttes med: ren hvide med top og rengule med top, eller Stuefug¬ 
lene årgange 35-36-37-38. 

Poul Madsen, Labæk 30B, 4300 Holbæk. 

Købes: 1,1 gulrygget lori. 

Leif Larsen (adresse ulæselig) tlf. (01) 91 01 64 efter kl. 17. 

Sælges: 2,0 rødbrystet græsparakitter (1969). 

B. M. Andersen, Fyrvangen 34, Gjesing 6700 Esbjerg, tlf. (05) 12 49 29. 

Sælges: Grundet flytning. 100 ægs el rugemaskine '»America«, kun brugt 
1 sommer til fasaner- og dværghønseæg, og det gik fint, pris med fugtig 
hedsmåler og ekstra vandbakker kr. 275 -f evt. forsendelsesomkostnin¬ 
ger. 

Niels Nyrup Jensen, Foldbjerg, 9760 Vraa. 

Sælges: Grå Jaco, taler og fløjter (slutter sig kun til damer) pris kr. 500. 
S. Zabava, Niverødvej 35, Nivaa, tlf. (03) 24 75 52. 

Sælges: 2,2 mangefarvede parakitter, opdrættet i friluftsvoliere marts 
1969, meget smukke udfarvede dyr. 

Holger Jensen, Jegstrupvej 50, Viborg, tlf. (06) 62 53 85. 

Sælges: 2 nye farvetavler med nyeste kanariefarver og med figurkana- 
rier pris kr. 8,50 (dansk tekst). Undulattavler med 48 fotos kr. 6,50 (u- 
den dansk tekst). »Vejledning og standardkrav for farve - og figurkana - 
rier « pris kr. 14. Oversættelse til den gamle kanarietavle kr. 2 + porto, 
forudbetaling eller efterkrav. 

Steen Carstensen, Damtoften 22, 8363 Stilling, tlf. (06) 57 11 49. 

Sælges: 14 Agapornis personata (1969), 2,0 dråbeastrilder og 1,0 diamant¬ 
finke. 

Købes: 0,1 rødhovedet papegøjeamadine, 0,1 diamantfinke. 

Mogens Gertz Pedersen, Rødelodsvej 33, 5700 Svendborg. 

Sælges: 1,1 amherst- og 0,1 swinhoefasaner, 1,2 rosella, 1,3 nymfeparakit- 
ter, 4,6 sortbrystet vagtler (indiske). Tropeduer af følgende arter: per¬ 
lehals, grønvinget, broncevinget, 1,0 kobbemakke, 1,0 gulnæbbet og 2,0 
sortnæbbede spurveduer, 1,1 zebraduer, 1,2 diamantduer. Alle duer er 
fra 1968/69 og med fast ring. 

Købes eller byttes med ovenst.: 0,1 broncevinget, 0,1 kobbemakke, 0,1 
australsk topdue, 1,0 sortnæbbet og 0,1 gulnæbbet samt 0,1 lille spurve¬ 
due, 1,1 dolkestikduer, 1,0 rød kardinal.. Kun sunde 1. kl. dyr. 

O. Krabbe Clausen, Solbakken 14, 6400 Sønderborg, tlf. (044) 21 653 efter 
kl. 19,00. 

Købes: 1,0 orangeblåfinke og 0,1 jakarinifinke. 

F. Holbek, Smakkegaardsvej 161, 2820 Gentofte, tlf. GE 8564. 

Købes: 0,2 hvide risfugle, 1,1 Lesson's spurvepapegøjer. 

Bent A . Rasmussen, GI. Skaaruvej 15, 5700 Svendborg, tlf. (09) 2124 46. 

Købes: 1,0 bourksparakit, 0,1 papegøjeamadine. 

Sælges: 2,2 splendid, ubeslægtede 1969, 1,0 turkis. 

K. Nielsen, Dalvangen 39, 2700 København-Brh., dag Taga 408, aften Bella 
9430. 

Købes: 1 papegøjebur 101 cm langt, 61 bredt, 110 cm højt med 2 skuffer. 
Sælges: 2,2 spidshalede bæltefinker (Hecks), 1,1 ædelsangere, 1,1 dia¬ 
mantduer. 

Byttes: 1 Es sax (boues non) ønskes byttet med 1,1 turkisparakitter. 

E . Thomsen, Torvegade 8, Varde. 

Sælges: 1,1 splendid græsparakitter, ubeslægtet ynglepar fra 1969 fra 
I riluftsvoliere. 

Bruun Rasmussen , Marstrandsvej 2, 5700 Svendborg, tlf. (09) 21 27 31. 

Købes: 0,1 grønrygget spurvepapegøje, 1,0 vagtelastrild, 0,1 båndfinke. 
Mogens Larsen, Rosendalen 519, 5330 Munkebo. 

Sælges: 0,1 lille skælbrystet lori eller 1,0 købes, 4 stk. Agapomis perso« 
nata (69), blå og halvblods blå, 1,2 kinesiske dværgvagtler, 0,1 rødvinget 
parakit, ca. 4 år, eller 1,0 do. købes. 

Jørg . Iversen, Bredgade 14, 5571 Bred, tlf. (09) 47 10 04. 

Sælges: 1,0 turkis og 2,0 splendid græsparakitter, 2 nymfeparakitter, 2,2 
spidshalede bæltefinker (rødt næb), 1,1 sorthovedet dværgpapegøjer - i 
bytte med ovenstående kan eventuelt 1,1 gultoppet kakadu indgå i han¬ 
delen. 

Egon Højsgaard, Priorsløkkevej 83, 8700 Horsens. 

Sælges: 0,2 Yorkshire, gule, fastringede fra 1969 og stamkort, kr. 75 stk. 
Juul, Graabynkevej 25, 2700 Brønshøj, tlf. BE 7504. 

Sælges: 7,7 bourksparakitter (69), 1,0 sangparakit (68), 2,0 stanleypara- 
kitter (68). 

Købes: 0,1 stanleyparakit og 0,1 elegansparakit. 

Aage Espensen, Viemosebro 7, 2700 Brønshøj, tlf. (01) 94 65 27. 

Sælges: 3,2 turkisparakitter, 1,1 spidshalede bæltefinker, 1,1 tigerfinker, 
3,3 gulbrystede astrilder, 2 stk. perlehalsamadiner, alle fra 1969. 

15 stk. kanariefugle (laks-rødorange, meget fine), 2,2 kin. dværgvagtler. 
Købes: 1,1 rødhalet astrilder, 0,1 mørkerød amarant og 1,1 tangarer. 

E. Sørensen, Ølgod planteskole, Ølgod, tlf. (05) 24 45 10 efter kl. 18. 

Købes: 1,0 aymaraparakit (god yngledygtig han), opgiv pris og ca. alder. 
Sv. E. Mortensen, Højersgade 10, 9900 Frederikshavn. 

Købes: Gamle årgange af »Stuefuglene« fra og med årgang 1-12. 

Kristian V . Sandstrøm, Saxogade 10A\ 1662 København V. 

Købes . 0,1 elegans, gerne forårsunge 1969. 

Hans Jørgensen, Hesselbjerg, 7800 Skive, tlf. (0751) 1621. 

Købes: 0.1 lille alexanderparakit (Psittacus)? over 3 år, 0,1 rosenbrystet 
skægparakit (Psittacus? alexandri). 

Byttes: 2,2 nymfeparakitter 68 med 1,1 bourksparakitter, kun store, kraf¬ 
tige fugle med god farve og fra friluftsvoliere. 

Keith Held, Carl Blochsvej 17, 5000 Odense. 

Sælges: 1,0 rødnakket lori, 2,1 rosellaparakitter, 3,2 turkisparakitter, 2,2 
sangparakitter, 3,2 hvide risfugle, 1,1 grå risfugle (forældre hvide), 1,1 
rødhovedet og 1,1 rosenhovedet dværgpapegøjer, 11 stk. undulater. 

John Andersen, Rustenborgvej 10, 2800 Kgs. Lyngby, tlf. (01) 87 50 12. 

Sælges: 1,1 rødvingede parakitter, 2,2 gråhovedet dværgpapegøjer. 

Kjeld Rasmussen , Søndervang 13, 4970 Rødbyhavn. 

Sælges: 1,1 rødvingede- 1,1 rødkappede, 1,1 mangefarvede parakitter og 
1,1 gule sangparakitter. 

Calvert, Sandbjerg, 2950 Vedbæk, tlf. (01) 89 19 08 mellem 18,30-19,30. 
Købes: 0,1 blårygget spurvepapegøje. 

Anna Martinsen , Hvem pr. 6430 Nordborg, Als, ltf. (044) 50 672. 

Sælges: 4,2 kinesiske dværgvagtler med sølvfarvet arvelighed, 3,2 harle¬ 
kinvagtler, 0,1 bourksparakit, 1,0 turkisparakit, 2 blå personata, 2 sort¬ 
hovedet personata med blå arvelighed (unger), 0,2 røde kanariefugle, 1,1 
marsvin med 5 unger i et kuld. 

I. Fuglstrup, Drosselvej 5 kid, 2000 København F. 

Sælges: 1,1 korthalede bæltefinker kr. 85, 1,1 spidshalede bæltefinker 
(Hecks) kr. 60, 3,3 diamantduer kr. 35 pr. par, 1,1 kinesiske dværgvagtler 
sølvfarvede kr. 85, 1,1 pragtrosella fra 1966/67 kr. 325, 5 stk. brogede ka- 
narier samlet kr. 85. 

Bo Nielsen, Voldvej 1, 8840 Rødkærsbro, tlf. 102 efter kl. 18. 

Sælges: 4,1 sorthovedet dværgpapegøjer, 0,1 bourksparakit, kraftige fug¬ 
le. 

Børge Laursen, Skovlund 27, Vorup, 8900 Randers. 

Sælges: 1,1 korthalede og 0,1 spidshalet bæltefinker, 3? skægfinker, 1,1 
orange kanarier, 0,1 hvid do., 1,1 4- 2 unger normalfarvede og 1,1 ping¬ 
vin? for kr. 250 samlet. 1,3 sort kochin dværghøns kr. 50. 

B . Pedersen, Herlufsvej 10, 4700 Næstved, tlf. (03) 72 30 02 kan benyttes. 

Sælges: 1,1 rødkappede parakitter, 1,1 mangefarvede do., 1,1 barrabands 
do., 1,1 princess of Wales parakitter, 1,1 rock-peblar. 

Paul Rødvig, Strandbyvej 8, 8240 Risskov, tlf. (06) 17 73 56. 

Købes: 1,0 madrasvagtel. 

O. Krabbe Clausen, Solbakken 14, Sønderborg. 

Sælges: 2 hvide border og 5 gule do., importerede meget fine engelske 
fugle, realiseres kun på grund af sygdom. 

Th . Selberg, Toftegaards allé 40 3 , 2500 Valby. 



TROPEHUS 

<kr~ G o.« Q756 \ 


Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


Svendsen - Be/lahøjvej 129 - T!f. GO 8756 


TROPEHUSET I HOLBÆK 

Månedens tilbud: 

Alexander • Kongealexander - Skægparakit - Bjerglori - Jendaya 
Flagermuspapegøje - Sort- og Brunrygget Conure 
Timalie - Sortkappet timalie - Bæltefinker - Brunrygget guldspurv 
Skægfinker - Rød Kardinal 

Tropehuset, Blegstræde 6, (03) 430485, åb. kl. 14 


E. NØRGAARD-OLESEN 

TANGARER 

BIND I 

Pris: Kr. 50,00 incl. moms og forsendelse ved forudbetaling. 
Favørprisen gælder kun til 1. maj, derefter er prisen kr. 60,00 + 
forsendelsesomkostninger. 

Bogen kan bestilles direkte hos: E. Nørgaard-Olesen, 6851 Jande- 
rup Vestjl. eller hos Aage Poulsen, Søndergade 2A, 4050 Skibby. 






















Cceg mærke til o$! 

Vi findes allesammen 
blandt mange andre 
arter af fugle i 

UMBERTO’S FUGLEHUS 
HOWITZVEJ 74 - FASAN 7622 


Punktsvejset volierenet 

1 m brede ruller a 30,5 m. 
l/2”xl" masker, tråd nr. 18 

Kr. 175,00 

Ved køb af 3 ruller 5%. 
Ved køb af 5 ruller ^ 10% 
Alle priser er excl. moms. 


Volierer i samlesæt 

Galvaniserede 10 mm rundjerns- 
rammer påsat punktsvejset net 
med l/2”xl” masker: 

Siderammer 97,5x180 cm kr. 29,50 
Lågerammer 97,5x180 cm kr. 42,00 
Tagrammer 97,5x195 cm kr. 29,50 


DANSK TRÅDVARE-INDUSTRI 

5571 Bred - Tlf. (09) 4710 04 


BRDR. LUTZHØFT’s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding.... 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, son. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 


Ordrer på 50 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 






















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst kr. 
franco levering + efterkrav 
Kvantumsrabat 


-\ 

Prøv at se 
i de gamle blade 
hvorlænge mfn 
annonce har stået 
— og spørg 
saa efter de frøsorter 
De ellers har søgt 
forgæves. 

_ J 



blodfodcr Hl bl 
undulater, cr 
uundvrerliqV'SOm 
Hlskudsfooer. 

l «hover ' 
jooysa kod foruden brød 
ogkui’lojWi*/or.it v;t>rr i 
jx3nn Ved ivijvlm »rsaiq 
hfs.i.-hmnq hl j n*vtvh uj* 

P SLU IS’ PERFORT 

holde j Pc IXmv f ugk* sunde 
og yngl c vi Hige. 

VnqU:resuUnterne (orbedt >•' 
tn ty delig* 

gnqros HOLGER MATtHIESSEN 

Overgaden oven Vandet44 
København kT Tlf.ASta 6245 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 









Takket w | TT A 1 I Itl A ar mine opdrætsresultater 
være VII M L I l>l U steget med 40 procent - 

(skriver en kendt opdrætter) - Det kan De også opnåf 

Gør et forsøg. Fremstillet på et grundlag af naturlige Vitalstoffer er VI- 
TALINO det bedste, De kan byde Deres fugle. Det gør også uoplagte og 
matte fugle friske igen og er et fremragende styrkningsmiddel for alle 
ynglefugle og ungfugle - 



Generalrepræsentant for Vitakraft 
UNICUM, Umberto Nilsson jun. 

Amalie Skrams allé 15. 2500 Valby, 
København, telf. (01) 46 27 99. 


VITALINO-FORTE 
i foderet 

VITALINO-QUELL 
i drikkevandet 

Begge dele fås også i fordelagtige 
opdrætspakninger. 

Endvidere garanterer 

SITTICH-GOLD og 
KAN ARIEN-GOLD 
Dem det mest fuldkomne opdræt. 
3 ærespræmier og talrige medaljer 
beviser den høje kvalitet. 


ViiaUraft 


Vitakraft - for dyr, 
som skal have det godt. 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

Ynglebure 

og Rekvisitter 

Forlang tilbud Rigtige priser 

AKVARIE CENTER IMPORT 

Tlf. VE 10184 . Saxogade 86-88 . København V 


ll»0 OMSE1 SMIIV 







